Ostmiddlboarisch

Ostmiddlboarisch oda Ostmiddlbairisch (dt.: Ostmittelbairisch) nennd ma de boarischn Dialekt, de wos ma in Wean und in an Großteu vau Owa- und Niedaestareich, im Noadn vom Buagnlaund, in da Owasteiamoak und in da Stod Soizburg redn duat. Stoak vaafocht kennt ma des Ostmiddlboarische min Estareichischn gleichsetzn, in da Praxis is des owa vü differenziata zum seng.

Des Zentrum vaum Ostmiddlboarischn is Wean, vau wo de Entwicklung ausgaungan is. Da Einfluss vaum Weanarischn mocht si owa inzwischn praktisch iwaroi im boarischn Sprochgebiet vo Estareich bemeakboa. Auf da aundan Seitn gibts aa im aissastn Ostn vo Estareich Leit, de wos beispüsweis stott "ans, zwa" "oans, zwoa" song. A exakte Gebietsaufteulung zwischn Ostmiddlboarisch und Westmiddlboarisch is desweng in Östareich praktisch ned meglich. Natialich gibts vaschiedane Schwaapunkt. In Wean heat ma praktisch ka Westmiddlboarisch, obwoi's davau no Restln gibt (z. B. 'Haisal am Roa' bzw. 'Häuserl am Roan'), in Westobaöstareich und im Soizburga Laund heat ma nua gaunz wenig Ostmiddlboarisch.

 Beispü 

 Isoglosse Westmiddlboarisch Ostmiddlboarisch ui vs. ü (< ahd. il):vuivü Spui, SpuinSpü, Spün i wui, mia woini wü, mia woin ej vs. ö (< ahd. el):Fejd, Gejd, schnej, stejn (<ahd. stellen)Föd, Göd, schnö, stöün o/or/oar vs. oa (< ahd. ar):i for, mia formai foa, mia foan hort, heatahoat, heata o vs. au (< ahd. au):i kaf, mia kaffa(n)i kauf, mia kauffn on vs. aun (< ahd. an):LondLaund ungsetzmäßi:i kimm, mia kemma(n)i kumm, mia kumman

 Beleg 
 Hartmut Traunmüller: Der Vokalismus im Ostmittelbairischen

 Im Netz 
 Remaraweng Boarisch: Der bairische Sprachraum

Kategorie:Bairische Sprache